**Likumprojekta “Grozījumi Izglītības likumā” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Likumprojekts “Grozījumi Izglītības likumā” (turpmāk – likumprojekts) sagatavots atbilstoši:  1) Ministru kabineta 2016.gada 5.jūlija protokollēmuma (protokols nr.33 35.§) “Noteikumu projekts “Pedagogu darba samaksas noteikumi”” 10.punktā Izglītības un zinātnes ministrijai (turpmāk – ministrija) dotajam uzdevumam;  2) vidēja termiņa plānošanas dokumenta “Izglītības attīstības pamatnostādnes 2014. – 2020.gadam” (apstiprinātas Saeimā 2014.gada 22.maijā) Rīcības virziena 3.2.apakšpunktā “Efektīva izglītības finanšu resursu pārvaldība” noteiktajiem rezultātiem:  - izstrādāts un ieviests jauns vispārējās izglītības pedagogu atalgojuma modelis”;  - izstrādāts un ieviests jauns speciālās izglītības iestāžu finansēšanas modelis”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Atbilstoši „Izglītības attīstības pamatnostādnēs 2014.-2020.gadam” noteiktajam izglītības attīstības viens no virsmērķiem ir iekļaujošas izglītības nodrošināšana jeb tāda izglītības procesa stiprināšana, kurā tiek nodrošinātas atbilstošas visu izglītojamo daudzveidīgās vajadzības, palielinot ikviena izglītojamā līdzdalības iespējas mācību procesā, kultūrā un dažādās kopienās un samazinot izslēgšanas iespējas no izglītības ieguves procesa.  Pēc ministrijas rīcībā pieejamās informācijas 2015.gadā vairāk nekā 50% bērnu, kuri iegūst izglītību internātskolās, bijuši no trūcīgām vai maznodrošinātām ģimenēm. Ministrijas ieskatā, šo bērnu iekļaušana sabiedrībā ir būtiska viņu personības attīstībai un izaugsmei, tādējādi būtu mazināma izglītības iegūšana segregētā vidē.  Analizējot pašvaldību nodrošinājumu ar vispārējās izglītības iestādēm, secināms, ka bieži vien nelielā attālumā no pašvaldības internātskola atrodas pašvaldības pamatskola vai vidusskola. Ministrijas ieskatā nav atbalstāma izglītojamo segregācija pēc ģimenes materiālā stāvokļa vai sociālā statusa. Vienlīdz kvalitatīva izglītība ir jāiegūst visiem izglītojamiem, nepieciešamības gadījumā meklējot risinājums, kā atbalstīt ģimeni, nodrošinot izglītojamam dienesta viesnīcas pakalpojumu, ko šobrīd jau sniedz atsevišķas pašvaldību skolas.  Izprotot internātskolu lomu atbalsta nodrošināšanā maznodrošināto un sociāli neaizsargāto ģimeņu bērniem, tomēr vienlaikus respektējams, ka atbilstoši likuma “Par pašvaldībām” 15.panta 7.punktam pašvaldības autonomā funkcija ir nodrošināt sociālo palīdzību maznodrošinātām ģimenēm un sociāli mazaizsargātām personām, tai skaitā maznodrošināto ģimeņu bērniem.  Izglītojamo datu analīze par pašvaldību internātskolām liecina, ka konkrētu internātskolu izglītojamie visbiežāk ir dažādās citās pašvaldībās deklarētie bērni. Tādējādi pašvaldībām, īstenojot minēto autonomo funkciju, būtu jāpiedalās internātskolu, kurās izglītību iegūst attiecīgi citu pašvaldību bērni, uzturēšanas izdevumu segšanā.  2015./16.mācību gadā valstī bija 16 pašvaldību dibinātas internātskolas, kurām bez mēķdotācijas pedagogu darba samaksai tika aprēķināts valsts finansējums uzturēšanas izdevumiem bērniem bāreņiem un bez vecāku gādības palikušajiem, kā arī bērniem no maznodrošinātām ģimenēm. Kopējais finansējums šā gada astoņos mēnešos (janvāris – augusts) ir 3 203 528 *euro*.  Savukārt, pārskatot ministrijai neraksturīgās funkcijas, kā arī respektējot pašvaldības autonomo funkciju nodrošināt sociālo palīdzību maznodrošinātām ģimenēm un sociāli mazaizsargātām personām, tai skaitā maznodrošināto ģimeņu bērniem, sākot ar 2018.gada 1.janvāri plānots no valsts budžeta nefinansēt pašvaldības internātskolu uzturēšanas izdevumus, paredzot, ka pašvaldība sedz attiecīgās internātskolas uzturēšanas izdevumus, ja tā nevar nodrošināt savā administratīvajā teritorijā deklarētam izglītojamam vai izglītojamam, kas izmanto ilgstošas sociālās aprūpes un sociālās rehabilitācijas institūcijas pakalpojumus, iespēju pamatizglītības vai vispārējās vidējās izglītības programmu apgūt citā izglītības iestādē, kas atrodas attiecīgās pašvaldības administratīvajā teritorijā.  Ministru kabineta 2016.gada 15.jūlija noteikumu Nr.477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi Nr.477) 2.punktā ir paredzēts, ka no valsts budžeta mērķdotācijas turpmāk finansē:  - pašvaldību padotībā esošo speciālo internātskolu un Izglītības iestāžu reģistrā reģistrēto attīstības un rehabilitācijas centru uzturēšanas izdevumus, pedagogu darba samaksu un valsts sociālās apdrošināšanas obligātās iemaksas;  - pašvaldību padotībā esošo internātskolu, speciālās pirmsskolas izglītības iestāžu, speciālo skolu, vispārējās izglītības iestāžu speciālās izglītības klašu un speciālās izglītības pirmsskolas grupu pedagogu darba samaksu un valsts sociālās apdrošināšanas obligātās iemaksas.  Saskaņā ar noteikumu Nr.477 19.punktu ministrija turpinās finansēt no valsts budžeta internātskolu pedagogu darba samaksu, savukārt pašvaldību internātskolu uzturēšanas izdevumus par internātskolā uzņemtajiem izglītojamiem, kuri ir bāreņi vai bez vecāku gādības palikuši bērni, kā arī izglītojamiem no trūcīgām un maznodrošinātām ģimenēm turpinās segt no valsts budžeta mērķdotācijas līdz 2017.gada 31.decembrim.  Laika posmā līdz 2017.gada 31.decembrim ministrija ir plānojusi sadarbībā ar pašvaldībām meklēt optimālos risinājumus katras konkrētas internātskolas attīstībai, tai skaitā finansēšanas kārtības izmaiņu kontekstā.  Ievērojot minēto, likumprojekts paredz izdarīt grozījumus Izglītības likuma (turpmāk – likums) 14. un 17. 59.pantā, kā arī papildināt likuma pārejas noteikumus ar atbilstošu regulējumu.    Pēdējo piecu gadu laikā ir izveidojusies nepieciešamība izglītības sistēmai daudz straujāk reaģēt uz izglītojamo dažādību viņu attīstības, spēju un veselības stāvokļa aspektā. Lai gan Latvijas izglītības sistēma kopumā piedāvā pietiekami daudzveidīgas izglītības ieguves iespējas bērniem ar speciālām vajadzībām (turpmāk – BSV), tomēr ieguldījumi izglītības nozarē vēl nespēj augstā līmenī nodrošināt BSV sekmīgu iekļaušanos sabiedrībā un pietiekamu atbalstu izglītības ieguves procesā. Lai īstenotu praksē iekļaujošās izglītības principu, kā to paredz “Izglītības attīstības pamatnostādnes 2014. – 2020.gadam”, speciālajā izglītībā nepieciešams veikt būtiskas izmaiņas gan izglītības saturā un pedagogu profesionālās kompetences pilnveidē, gan meklēt risinājumus pārraugāmam un efektīvam speciālās izglītības finansēšanas modeļa piedāvājumam, tostarp aktualizējot arī sociālekonomiskās situācijas uzlabošanai nepieciešamo starpnozaru sadarbību.  Iepriekš minētā kontekstā nākotnē būtu veidojamas, uzturamas un attīstāms tāds speciālās izglītības iestāžu tīkls, kuru veidotu BSV skaita ziņā lielas un infrastruktūras ziņā labi aprīkotas speciālās izglītības iestādes, kuru īsteno valstij, nevis konkrētajai pilsētai/novadam nozīmīgas prioritātes speciālajā izglītībā. Veicinot kvalitatīvas izglītības pieejamību vienmērīgā pārklājumā visā Latvijas teritorijā un nepieciešamajā apjomā arī atbalstu visiem BSV, kā arī pārskatot finansējuma modeli, kur šobrīd izglītību BSV finansē gan pašvaldība, gan valsts, būtu turpināma speciālās izglītības iestāžu attīstība, vienlaikus izvērtējot izglītības iestāžu padotības maiņu, t.sk. apsverot mērķtiecīgi virzītu izglītības iestāžu specializāciju īstenoto pamatfunkciju un papildu funkciju nodrošināšanas kontekstā.  Respektējot faktu, ka speciālās izglītības iestādes nodrošina specifisku, uz izglītojamā konkrētajām vajadzībām balstītu kompleksu palīdzību, konkurētspējas apstākļos speciālās izglītības iestādes var kļūt par nozīmīgiem centriem sociālās integrācijas jomā, jo sniedz cilvēkiem ar speciālām vajadzībām atbilstošu izglītību, rehabilitāciju, arodizglītību, atbalstu ģimenēm, atbalstu vispārizglītojošo skolu pedagogiem, veicina cilvēku ar speciālām vajadzībām integrāciju sabiedrībā. Taču šādā gadījumā speciālās izglītības iestāde kļūtu par valsts līmeņa funkciju nodrošinātāju, kam nav tiešas saistības ar pašvaldības kā iestādes dibinātāja šauri noteiktajām specifiskām funkcijām attiecībā uz izglītības programmu īstenošanu.  Kontekstā ar speciālās izglītības iestāžu padotības maiņu skatāma plānotā šo iestāžu funkciju pārskatīšana, izmaiņas attiecībā uz īstenojamajiem speciālās izglītības programmu veidiem, līdz 2018.gada oktobrim plānoto BSV sniegto pakalpojumu izmaksu modeļa izveidi, tostarp arī to pakalpojumu, kas nav tieši saistīti ar izglītības programmu īstenošanu, sniegšanu, efektīvi izmantojot speciālās izglītības iestādes cilvēkresursus, piem., nodrošinot metodiski konsultatīvo darbību (t.sk. izbraukuma vai klātienes konsultācijas (piemēram, atbalsta pasākumu īstenošana vecākiem, individuālā izglītības plāna izstrādāšana un atbalsts pedagogiem tā īstenošanā) izglītojamajiem, viņu vecākiem, pedagogiem, atbalsta personāla speciālistiem vai, piem., reģionālo izglītības iestāžu atbalsta komandu speciālistu metodiskās apvienību vadīšanu un darbības koordinēšanu (logopēdi, psihologi, speciālie pedagogi, pedagogu palīgi), nodrošinot vienotu pieeju iekļaujošas izglītības principa īstenošanai dažādās pašvaldībās, kā arī veicinot labās prakses piemēru apzināšanu un popularizēšanu.  Pirmās mērķtiecīgi veiktās darbības speciālās izglītības iestāžu tīkla sakārtošanas aspektā jau iezīmē 2016.gada 29.martā apstiprinātie Ministru kabineta noteikumi Nr.187 “Noteikumi par kritērijiem un kārtību, kādā speciālās izglītības iestādei piešķir speciālās izglītības attīstības centra statusu”, kas paredz iespēju 12 speciālās izglītības iestādēm iegūt attīstības centra statusu, tādējādi uzņemoties pienākumu specializēties vismaz divos speciālo vajadzību traucējumu veidos (piem., dzirdes, redzes, garīgās attīstības traucējumi) un vienlaikus nodrošinot metodiskā atbalsta sniegšanu reģiona līmenī.  Ņemot vērā, ka Vispārējās izglītības likuma 51.panta otrās daļas 1.punkts paredz valsts dibinātu speciālās izglītības iestāžu pastāvēšanu, tad speciālās izglītības iestāžu padotības maiņa būtu reāls garants no valsts puses sistēmiski koordinēt gan plānotās saturiskās izmaiņas (speciālās izglītības programmu vedi, saturs, atbalsta pasākumi u.c.) speciālajā izglītībā, gan ieguldīt cilvēkresursu attīstībā, sagaidot atdevi (piem., speciālo izglītības iestāžu pedagogus iesaistīt izglītības nodrošināšanā vispārizglītojošajās skolās, kas ir aktuāli gan pieaugošās iekļaujošās izglītības pieprasījuma, gan negatīvās demogrāfiskās situācijas kontekstā) un ietekmi uz izmaiņām izglītības procesos kopumā, gan arī pārraudzīt finanšu resursu izlietojumu atbilstoši izglītības nozares noteiktajām prioritātēm.  Sākotnēji ir lietderīgi speciālās izglītības iestāžu tīkla turpmāko attīstību veicināt ar valsts mērķdotāciju noteicošām kriteriālām normatīvā regulējuma izmaiņām, saglabājot pašvaldībām speciālās izglītības iestāžu dibinātāja statusu līdz to pārņemšanas procesa beigām.  Likumprojekts paredz papildināt pārejas noteikumus ar regulējumu, kas paredz valsts finansējuma uzturēšanas izdevumu segšanai saņemšanas tiesības līdz 2020.gada 1.septembrim tām pašvaldību speciālajām internātskolām un Izglītības iestāžu reģistrā reģistrētajiem attīstības un rehabilitācijas centriem, kas nododami valstij.  Vienlaikus likumprojekts izstrādāts, lai pēc iespējas novērstu riskus valsts un sabiedriskajām interesēm, demokrātijai, drošībai un attīstībai, kas varētu rasties izglītības iestādes vadītāja vai pedagoga prettiesiskas darbības dēļ, t.i.; novērstu to, ka izglītības iestādē strādā tās vadītājs vai pedagogs, kas ir nelojāls Latvijas Republikai un tās Satversmei, kā arī ierobežotu neracionālu valsts budžeta līdzekļu izlietojumu.  Viens no likumprojekta mērķiem iepriekš minētā kontekstā ir:  - nodrošināt tādas personas darbību, kura spēj pilnvērtīgi un kvalitatīvi mācīt, audzināt, strādāt ar izglītojamajiem, pilnībā nodrošinot viņiem iespēju attīstīt savu garīgo un fizisko potenciālu un iegūt kvalitatīvu izglītību;  - samērīgi izglītojamo tiesību un interešu aizsardzības nolūkā ietekmēt izglītības iestāžu vadītāju un pedagogu nodarbināšanu un nodrošināt tiesību normām atbilstošu izglītības iestāžu vadītāju un pedagogu nodarbināšanu, pēc iespējas novēršot kaitējuma risku izglītojamo interesēm, kā arī valsts drošības interesēm.  Izglītība ir valsts funkcija, līdz ar to valsts finansiāli atbild par Latvijas Republikas Satversmē garantēto tiesību uz izglītību īstenošanu.  Izglītības likuma 14.panta 12.1punkts paredz Ministru kabinetam noteikt kārtību un kritērijus valsts un pašvaldību izglītības iestāžu (izņemot augstskolas un koledžas) vadītāju profesionālās darbības novērtēšanai. Minētā funkcija paredzēta Izglītības kvalitātes valsts dienestam. Vienlaikus normatīvais regulējums šobrīd neparedz tiesības tieši ietekmēt izglītības iestādes vadītāja vai pedagoga darbību, ja tā vērtējama kā prettiesiska un nelojāla Latvijas Republikai un tās Satversmei, vai arī pedagogs nepilda Izglītības likumā noteiktos pienākumus, veidojot nepareizu izglītojamā attieksmi pret sevi, citiem, darbu, dabu, kultūru, sabiedrību un valsti. Tādējādi var tikt ietekmētas valsts un sabiedriskās intereses, radītas negatīvas sekas demokrātijai, drošībai un attīstībai nākotnē, kā arī īstenots valsts izglītības standartam neatbilstošs izglītības process, ietekmēta izglītības kvalitāte, tiesiskums un valsts izglītības standartos noteiktā izpilde. Tā rezultātā neracionāli var tikt izlietots arī valsts budžeta finanšu līdzekļu izlietojums izglītības jomā (t.sk. pedagogu darba samaksas finansēšana).  Izglītības kvalitātes nodrošināšanā ir būtiska nozīme izglītības iestādes vadītāja un pedagogu kompetencei un attieksmei. Ievērojot Ekonomiskās sadarbības un attīstības organizācijas – ESAO (OECD), Izglītības politikas komitejas ziņojumā norādīto, izglītības iestāžu vadītāju ārējā novērtēšana, tostarp no valsts puses, ir viens no izglītības kvalitātes priekšnoteikumiem, attiecīgi nodrošinot iespēju tieši ietekmēt izglītības iestādes darbības uzlabošanu un attīstību. Pedagoga darba vērtēšana notiek gan iestādē, gan izskatot sūdzības pašvaldībā un Izglītības kvalitātes valsts dienestā, kā arī izglītības iestādes akreditācijas procesā. Tātad pedagogu darbu vērtē izglītības profesionāļi, kas ir kompetenti attiecīgajā jomā.  Latvijas izglītības iestāžu akreditācijas prakse liecina, ka saistībā ar 7.jomas vērtēšanas kritēriju *iestādes darba organizācija, vadība un kvalitātes nodrošināšana*, nepietiekams vērtējums periodā no 2011.gada līdz 2016.gada 1.septembrim ir bijis 32 profesionālās izglītības iestādēm un 19 vispārējās izglītības iestādēm. Savukārt Izglītības kvalitātes valsts dienesta Uzraudzības departaments pēdējo piecu gadu laikā vidēji gadā saņem ne vairāk kā 10 iesniegumus, kuru saturs varētu būt saistīts ar likumprojektā ietvertajiem jautājumiem. Ievērojot apstākli, ka tiesību normas līdz šim neparedzēja noteiktu kārtību izglītības iestādes vadītāja profesionālās darbības izvērtēšanai, to veica darba devējs, izmantojot Izglītības kvalitātes valsts dienesta sniegto informāciju pēc saviem ieskatiem. No minētajiem vidēji 10 iesniegumiem, ne vairāk kā 2 gadā varēja būt saistīti ar Izglītības likuma 48.panta piektās daļas vai 51.panta pirmās daļas 2.punkta saturu. Šajos gadījumos izglītības iestādes vadība līdz šim risināja situāciju patstāvīgi.  2015.gada 16.jūlijā stājās spēkā grozījumi Izglītības likumā, nosakot izglītības iestādes vadītājam un pedagogam pienākumu būt lojālam Latvijas Republikai un tās Satversmei, tādejādi nodrošinot Izglītības likumā noteiktā mērķa sasniegšanu, proti, nodrošināt katram Latvijas iedzīvotājam iespēju attīstīt savu garīgo un fizisko potenciālu, lai veidotos par patstāvīgu un attīstītu personību, demokrātiskas Latvijas valsts un sabiedrības locekli. Grozījumi tika izdarīti, lai sekmētu izglītojamo piederības sajūtu Latvijas valstij un tās pamatvērtībām, veicinātu izpratni par demokrātiju un pilsoniskās līdzdalības iespējām, attīstītu atbildības sajūtu pret sabiedrību un apkārtējo vidi un stiprinot izglītojamā nacionālo pašapziņu, kas lielā mērā ir atkarīgs no pedagoģiskā personāla personiskajām īpašībām, individuālajām iniciatīvām un spējas veikt sistemātisku valstiskās audzināšanas darbu.  Pedagoga pienākumi ietver radoši un atbildīgi piedalīties izglītības programmu īstenošanā, veidot izglītojamā attieksmi pret sevi, citiem, darbu un valsti, audzināt krietnus, godprātīgus un atbildīgus cilvēkus, ievērot pedagoga profesionālās ētikas normas, ievērot izglītojamā tiesības, sadarboties ar izglītojamā ģimeni izglītības jautājumos un piedalīties izglītības procesa pilnveidē, kā arī organizēt un vadīt mācību un audzināšanas darbību pedagoģisko mērķu sasniegšanai, analizēt un vērtēt izglītojamo iegūtās zināšanas un prasmes, apliecinot prasmi organizēt un vadīt mācību un audzināšanas darbību pedagoģisko mērķu sasniegšanai.  Tikai šādi raksturots pedagogs var nodrošināt katram Latvijas iedzīvotājam iespēju attīstīt savu garīgo un fizisko potenciālu, lai veidotos par patstāvīgu un attīstītu personību, demokrātiskas Latvijas valsts un sabiedrības locekli un nodrošināt kvalitatīvas izglītības ieguvi.  Savukārt saskaņā ar Izglītības likuma 30.panta pirmajā un otrajā daļā noteikto izglītības iestādes vadītājs atbild par izglītības iestādes darbību un tās rezultātiem, izglītības iestādes darbību reglamentējošo normatīvo aktu ievērošanu, kā arī par intelektuālo, finanšu un materiālo līdzekļu racionālu izmantošanu. Līdz ar to izglītības iestādes vadītājs atbild arī par atbilstošu pedagogu nodarbināšanu, un izglītības iestādes vadītājam ir pienākums izvērtēt pedagogus, ievērojot izglītojamo intereses.  Līdz ar to ir samērīgi izglītojamo tiesību un interešu, kā arī valsts drošības interešu aizsardzības nolūkā ietekmēt izglītības iestāžu vadītāju un pedagogu nodarbināšanu, paredzot atbrīvošanu, un nodrošināt tiesību normām atbilstošu izglītības iestāžu vadītāju un pedagogu nodarbināšanu, pēc iespējas novēršot kaitējuma risku izglītojamo interesēm, kā arī valsts drošības interesēm (pielikums).  Ņemot vērā minēto, likumprojektā ietverts regulējums, lai nodrošinātu tiesību normām atbilstošu izglītības iestāžu vadītāju nodarbināšanu, risinot situācijas, kad pašvaldības neatbrīvo neatbilstošus vai neapmierinošā kvalitātē strādājošus izglītības iestāžu vadītājus, likumprojekts paredz aizliegt nodarbināt valsts, pašvaldības vai valsts augstskolas dibinātas izglītības iestādes vadītāju un darba devējam pienākumu nekavējoties izbeigt darba tiesiskās attiecības ar izglītības iestādes vadītāju Darba likumā noteiktā kārtībā (sk. Darba likuma 115.panta piekto daļu), ja viņa profesionālā darbība novērtēta neapmierinoši. Vienlaikus minētais grozījums ir saistāms ar valsts budžetu 2017.gadam, jo atbrīvotajiem izglītības iestāžu vadītājiem jāizmaksā ar atbrīvošanu saistītās kompensācijas (piemēram, par neizmantoto atvaļinājumu), kā arī ir jārisina jautājums par finansējumu izglītības iestāžu vadītāju profesionālās darbības vērtēšanas ieviešanai.  Likumprojekts paredz darba devējam nekavējoties izbeigt darba tiesiskās attiecības ar izglītības iestādes vadītāju vai pedagogu, ja tiek konstatēts, ka persona nav lojāla Latvijas Republikai un tās Satversmei, vai arī izglītojamajam mācību procesā tiek veidota nepareiza attieksme pret sevi, citiem, darbu, dabu, kultūru, sabiedrību un valsti. Šis ierobežojums attiecas uz visām izglītības iestādēm. Ierobežojums ir atbilstošs, lai pēc iespējas novērstu kaitējuma risku izglītojamo un valsts drošības interesēm. Izglītības iestādes vadītājs atbild par izglītības iestādes darbību un tās rezultātiem, izglītības iestādes darbību reglamentējošo normatīvo aktu ievērošanu, kā arī par intelektuālo, finanšu un materiālo līdzekļu racionālu izmantošanu. Līdz ar to izglītības iestādes vadītājs atbild arī par atbilstošu pedagogu nodarbināšanu un tam ir pienākums izvērtēt pedagogus, ievērojot izglītojamo intereses. Pedagoga darba vērtēšana notiek gan iestādē, gan izskatot sūdzības pašvaldībā un Izglītības kvalitātes valsts dienestā, t.sk. izglītības iestādes akreditācijas procesā. Tātad pedagogu darbu vērtē izglītības profesionāļi, kas ir kompetenti attiecīgajā jomā.  Likumprojekts paredz, ka persona (pedagogs), ar kuru izbeigtas darba tiesiskās attiecības, ja tā nav bijusi lojāla Latvijas Republikai un tās Satversmei, vai arī izglītojamajam mācību procesā tiek veidota nepareiza attieksme pret sevi, citiem, darbu, dabu, kultūru, sabiedrību un valsti, nevarēs ieņemt pedagoga amatu piecus gadus pēc darba attiecību izbeigšanas. Minētais ierobežojums samērīgi nodrošina Latvijas Republikas Satversmē noteiktās tiesības brīvi izvēlēties nodarbošanos. Šāds termiņš ir noteikts, ņemot vērā normatīvajos aktos noteiktos ierobežojumus ieņemt, piemēram, prokurora amatu (Prokuratūras likuma 37.panta pirmās daļas 3.punkts), tiesneša amatu (Likuma “Par tiesu varu 55.panta 1.punkts”), kas nosaka ierobežojumu ieņemt minētos amatus, kamēr no disciplinārlietā pieņemtā lēmuma spēkā stāšanās brīža nav pagājuši pieci gadi.  Ministrija, sākot ar 2012./2013.mācību gadu, koordinē pedagogu profesionālās darbības kvalitātes novērtēšanas (turpmāk – PPDKN) procesu. Šajā laika posmā uzkrātā pieredze ir pamats ministrijas iniciatīvai uzsākt PPDKN sistēmas pilnveidi. Šī mērķa īstenošanai 2015.gadā tika izveidota darba grupa (ar Izglītības un zinātnes ministrijas 2015.gada 22.decembra rīkojumu Nr.574 „Par darba grupas izveidi Pedagogu profesionālās darbības kvalitātes novērtēšanas sistēmas pilnveidošanai”), tās sastāvā iekļaujot plašu izglītības jomas speciālistu loku, tajā skaitā praktizējošus pedagogus, augstskolu, Latvijas Izglītības un zinātnes darbinieku arodbiedrības, asociācijas “Latvijas Izglītības vadītāju arodbiedrība”, vecāku pārstāvjus.  Septiņās tikšanās reizēs darba grupā diskutēts par PPDKN sistēmas stiprajām un vājajām pusēm, nonākot pie secinājuma, ka PPDKN sistēma ir jāsaglabā, taču tajā ir nepieciešams ieviest izmaiņas, tostarp, birokrātiskā sloga mazināšanas kontekstā. Darba grupa uzsākusi darbu, lai pilnveidotu pedagogu darba pašvērtējumu.  Pedagogu jaunā atalgojuma modeļa ieviešanas uzsākšanas kontekstā, tostarp pieejamā finansējuma ietvaros, Ministru kabinets 2016.gada 5.jūlija sēdē lēma uz laiku līdz 2018.gada 31.augustam apturēt PPDKN procesu, līdztekus tam uzdodot ministrijai PPDKN sistēmu pilnveidot, ņemot vērā darba grupas iestrādes un priekšlikumus.  Ministrija, pārņemot 2015.gada 22.decembrī izveidotās darba grupas iestrādnes, iniciēs jaunu darba grupu ar mērķi sagatavot pedagoga profesijas standartu, pilnveidot prasības pedagogiem nepieciešamai izglītībai un kvalifikācijas atbilstību (t.sk. budžeta vietu plānošanu pedagoģijas programmām augstskolās), kā arī līdz 2017.gada 30.jūnijam nodrošināt sasaisti ar PPDKN procesu.  Likumprojekta 491.pantā ietvertais regulējums paredz noteikt PPDKN trīs kvalitātes pakāpes iepriekšējo piecu kvalitātes pakāpju vietā. Vienlaikus likumprojektā ietverti pārejas noteikumi jaunā regulējuma ieviešanai.  Likumprojektā paredzēts nenoteikt darba stāžu kā obligātu kritēriju pedagogu darba samaksas noteikšanai. Pedagogu jaunā atalgojuma modelis (Ministru kabineta 2016.gada 15.jūlija noteikumi Nr.455 “Pedagogu darba samaksas noteikumi”) paredz, ka izglītības iestādes vadītājam apstiprinātā finansējuma ietvaros ir tiesības noteikt augstāku pedagoga mēneša darba algas likmi, tādēļ likumprojekts paredz, ka, nosakot pedagoga darba samaksu, var ņemt vērā arī darba stāžu.  Likumprojektā paredzēts noteikt izglītības iestāžu, kas īsteno mazākumtautību pamatizglītības un vispārējās vidējās izglītības programmas un kuru izglītības programmu īstenošanu papildus garantē divpusējie un daudzpusējie starptautiskajiem līgumi, nodarbināto pedagogu darba samaksas papildu finansēšanu arī tad, ja izglītojamo skaits ir mazāks nekā normatīvajos aktos noteiktais.  2016./2017.mācību gadā mazākumtautību izglītības programmas, kuru īstenošanu papildus garantē divpusējie un daudzpusējie starptautiskajiem līgumi, īsteno šādas izglītības iestādes:  Rēzeknes valsts poļu ģimnāzija (kopējais izglītojamo skaits 510);  J.Pilsudska Daugavpils valsts poļu ģimnāzija (kopējais izglītojamo skaits 352);  Rīgas Itas Kozakēvičas Poļu vidusskola(kopējais izglītojamo skaits 304);  Krāslavas gr. Plāteru vārdā nosauktajai Poļu pamatskola (kopējais izglītojamo skaits 40);  Rīgas Ukraiņu vidusskola (kopējais izglītojamo skaits 242);  Š.Dubnova Rīgas Ebreju vidusskola (kopējais izglītojamo skaits 299);  Rīgas Lietuviešu vidusskola (kopējais izglītojamo skaits 383);  Rīgas Igauņu pamatskola (kopējais izglītojamo skaits 179);  Jankas Kupalas Rīgas Baltkrievu pamatskola (kopējais izglītojamo skaits 167);  Kopējais mazākumtautību izglītojamo skaits vispārējās izglītības programmās 2016./2017.mācību gadā ir 58 243 izglītojamie. Izglītojamo skaits izglītības iestādēs, kas īsteno mazākumtautību pamatizglītības un vispārējās vidējās izglītības programmas un kuru izglītības programmu īstenošanu papildus garantē divpusējie un daudzpusējie starptautiskajiem līgumi, 2016./2017.mācību gadā ir 2 494 izglītojamie, kas veido 4,3% no kopējā izglītojamo skaita mazākumtautību izglītības programmās. Attiecīgi no kopējā mazākumtautību izglītojamo skaita vispārējās izglītības iestādēs, izglītojamo skaits izglītības iestādēs, kas īsteno mazākumtautību pamatizglītības un vispārējās vidējās izglītības programmas un kuru īstenošanu papildus garantē divpusējie un daudzpusējie starptautiskajiem līgumi, izglītības programmas izglītojamie apgūst:  poļu valodā – 1206 (2%);  ukraiņu valodā – 242 (0,4%);  igauņu valodā – 197 (0,3%);  lietuviešu valodā – 383 (0,6%);  baltkrievu valodā – 167 (0,2%);  ivritā – 299 (0,5%).  Tādējādi grozījumi paredz, ka, lai veicinātu mazākumtautību etniskās kultūras apguvi, attīstību un saglabāšanu, un mazākumtautību integrāciju Latvijā, valsts var piedalīties tādu izglītības iestāžu nodarbināto pedagogu darba samaksas papildu finansēšanā, kas, pamatojoties uz divpusējiem un daudzpusējiem starptautiskajiem valstu līgumiem, īsteno mazākumtautību izglītības programmas, kurās mazākumtautību izglītojamo skaits nepārsniedz **5%** no kopējā izglītojamo skaita, kuri apgūst mazākumtautības izglītības programmas.  Saskaņā ar Ministru kabineta 2016.gada 5.jūlija noteikumi 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” izglītības iestādes dibinātājam (pašvaldība) vēl divus gadus ir dotas tiesības pārdalīt pedagogu atalgojuma mērķdotāciju starp izglītības iestādēm, tādējādi nodrošinot iespēju maksāt (izlīdzināt) šo izglītības iestāžu pedagogiem atalgojumu, vienlaikus risinot jautājumu par izglītības iestāžu tīkla sakārtošanu. Taču izglītības iestādēm, kas, pamatojoties uz divpusējiem un daudzpusējiem starptautiskajiem līgumiem, īsteno mazākumtautību izglītības programmas, tādu iespēju optimizēt skolu tīklu nav, jo izglītojamo skaits šajās izglītības iestādēs pamatā balstās uz izglītojamo vecāku pieprasījumu. Tāpēc šādā situācijā valsts atbalsts ir nepieciešams.  Attiecībā uz valsts finansiālo atbalstu pieaugušo izglītībai ir pieņemti Ministru kabineta 2016.gada 15.jūlija noteikumi Nr. 474 “Darbības programmas “Izaugsme un nodarbinātība’ 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – projekts), kur specifiskā atbalsta mērķis paredz pilnveidot nodarbināto personu profesionālo kompetenci, lai laikus novērstu darbaspēka kvalifikācijas neatbilstību darba tirgus pieprasījumam, veicinātu strādājošo konkurētspēju un darba produktivitātes pieaugumu.  Projektā ir paredzēts, ka atbalstāmas šādas darbības:  - mācību piedāvājuma un mācību vajadzību apkopošana un atbilstības izvērtēšana darba tirgus prasībām un tā attīstības vajadzībām, kā arī personības izaugsmes interesēm;  - atbalsts profesionālās tālākizglītības programmu apguvei, kas nodarbinātajam dod iespēju iegūt profesionālo kvalifikāciju;  - atbalsts profesionālās pilnveides izglītības programmu apguvei, kas nodarbinātajam dod iespēju apgūt darba tirgus prasībām atbilstošas sistematizētas profesionālās zināšanas un prasmes;  - atbalsts neformālās izglītības programmu apguvei, kas ietver darba tirgus prasībām atbilstošu sistematizētu sociālo un profesionālo pamatprasmju apguvi. Nodarbinātajam pēc neformālās izglītības programmu apguves izsniedz iegūtās zināšanas apliecinošu dokumentu;  - atbalsts ārpus formālās izglītības sistēmas apgūtās profesionālās kompetences novērtēšanai.  Tādējādi valsts finansiālo atbalstu pieaugušo izglītībai paredzēts nodrošināt no projekta līdzekļiem.  Projekta īstenošana ir noteikta līdz 2022.gada 31.decembrim.  Pēc projekta noslēguma tiks izvērtēts, kāds finansējums nepieciešams pieaugušo izglītības atbalstam un finansējums tiks paredzēts valsts budžetā.  Likumprojektā ir paredzēts izdarīt grozījumus likuma pārejas noteikumu 26. un 30.punktā, nosakot, ka normas attiecībā uz valsts finansiālo atbalstu pieaugušo izglītībai stājas spēkā pēc projekta noslēguma – 2022.gada 31.decembrī.    Likumprojektā paredzēts noteikt arī vēlāku termiņu (līdz 2022.gada 31.decembrim), sākot no kura valsts finansē privāto izglītības iestāžu arodizglītības un profesionālās izglītības programmās nodarbināto pedagogu darba samaksu. |
| 3. | Projekta izstrādē iesaistītās institūcijas | | Izglītības un zinātnes ministrija, Izglītības kvalitātes valsts dienests. |
| 4. | Cita informācija | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Izglītības iestāžu (izņemot augstskolu) vadītāji, pedagogi, pamatizglītības un vispārējās vidējās izglītības izglītojamie un viņu vecāki un pieaugušo izglītībā iesaistītie izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | | Likumprojekta ietekme uz sabiedrību, tautsaimniecības attīstību un administratīvo slogu saistāma ar papildus pienākumu darba devējam nekavējoties izbeigt darba tiesiskās attiecības ar izglītības iestādes vadītāju vai pedagogu, ja tiek konstatēts, ka persona nav lojāla Latvijas Republikai un tās Satversmei vai arī izglītojamajam mācību procesā tiek veidota nepareiza attieksme pret sevi, citiem, darbu, dabu, kultūru, sabiedrību un valsti, kā arī ar izglītības iestādes vadītāju (pašvaldības, valsts vai valsts augstskolas dibinātai izglītības iestādei), ja tā profesionālā kompetence novērtēta neapmierinoši. Tas nozīmē, ka darba devējam būs pastiprināts pienākums izvērtēt pedagogus un izglītības iestāžu vadītājus, lai nepieļautu personu prettiesisku rīcību un nodrošinātu izglītības procesa norisi atbilstoši valsts izglītības standarta prasībām, vienlaikus novēršot neracionālu valsts budžeta līdzekļu izlietojumu. |
| 3. | Administratīvo izmaksu monetārs novērtējums | | Likumprojekts šo jomu neskar. |
| 4. | Cita informācija | | Nav |
| |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2016.gads** | | Turpmākie trīs gadi (*euro*) | | | | **2017.** | **2018.** | **2019.** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | **1. Budžeta ieņēmumi:** | **338 123 440** | **0** | **0** | **0** | **0** | | 62.resors "Mērķdotācijas pašvaldībām" | 338 123 440 | 0 | 0 | 0 | 0 | | *pedagogu darba samaksai un VSAOI* | *304 094 408* |  | 0 | 0 | 0 | | *pārējie izdevumi* | *34 029 032* |  | 0 | 0 | 0 | | **1.2. valsts speciālais budžets** |  |  |  |  |  | | **1.3. pašvaldību budžets** |  |  |  |  |  | | **2. Budžeta izdevumi:** | **338 123 440** | **0** | **0** | **0** | **0** | | **2.1. valsts pamatbudžets** | **338 123 440** | **0** | **0** | **0** | **0** | | 62.resors "Mērķdotācijas pašvaldībām" | 338 123 440 | 0 | 0 | 0 | 0 | | *pedagogu darba samaksai un VSAOI* | *304 094 408* |  | 5 473 115 | 10 278 407 | 10 278 407 | | *pārējie izdevumi* | *34 029 032* |  | -5 473 115 | -10 278 407 | -10 278 407 | | **2.2. valsts speciālais budžets** |  |  |  |  |  | | **2.3. pašvaldību budžets** |  |  |  |  |  | | **3. Finansiālā ietekme:** | **0** | **0** | **0** | **0** | **0** | | **3.1. valsts pamatbudžets** | **0** | **0** | **0** | **0** | **0** | | 62.resors "Mērķdotācijas pašvaldībām" | 0 | 0 | 0 | 0 | 0 | | *pedagogu darba samaksai un VSAOI* | 0 | 0 | 0 | 0 | 0 | | *pārējie izdevumi* |  |  | 0 | 0 | 0 | | **2.2. valsts speciālais budžets** |  |  |  |  |  | | **2.3. pašvaldību budžets** |  |  |  |  |  | | **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** |  |  |  |  | | **5. Precizēta finansiālā ietekme:** | **X** |  |  |  |  | | **5.1. valsts pamatbudžets** |  |  |  |  | | **5.2. speciālais budžets** |  |  |  |  | | **5.3. pašvaldību budžets** |  |  |  |  | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka pašvaldību speciālo pirmsskolas izglītības iestāžu uzturēšanas izdevumi no 2017.gada 1.janvāra līdz 2017.gada 31.decembrim tiek finansēti no valsts budžeta 30% apmērā no 2016.gada finansējuma apmēra un no 2018.gada 1.janvāra pašvaldību internātskolu uzturēšanas izdevumu finansēšana no valsts budžeta tiek pārtraukta, tad prognozētais valsts budžeta līdzekļu ietaupījums (~5 473 115 *euro* 2017.gadā; ~10 278 407 *euro* 2018.gadā un~10 278 407 *euro* 2019.gadā) tiks novirzīts pedagogu darba samaksas reformas ieviešanai, atbilstoši 2016.gada 5.jūlija Ministru kabineta sēdes protokola Nr.33, 35.§. 9.punktā noteiktajam.  **Likumprojekta nepieņemšanas gadījumā, budžetā rodas deficīts 5 473 115 *euro* 2017.gadā; 10 278 407 *euro* 2018.gadā un 10 278 407 *euro* 2019.gadā, jo pretēji Ministru kabinetā nolemtajam, izskatot pedagogu darba samaksas modeli, būs jāturpina finansēt gan pedagogu darba samaksas pieaugums, gan iepriekšminēto iestāžu uzturēšanas izdevumi, kas atbilstoši pedagogu darba samaksas noteikumu anotācijā norādītajam bija paredzēts kā līdzekļu avots jaunā pedagogu darba samaksas modeļa ieviešanai.** | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Likumprojekts saistāms ar valsts budžetu 2017.gadam un tas iekļaujams likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” pavadošo likumprojektu paketē.  Likumprojekts paredz, ka uzturēšanas izdevumus pašvaldību speciālajās pirmsskolas izglītības iestādēs no 2017. gada 1. janvāra līdz 2017. gada 31. decembrim sedz no valsts budžeta finanšu līdzekļiem 30 procentu apmērā no pašvaldību speciālajām pirmsskolas izglītības iestādēm piešķirtā valsts finansējuma 2016.gadā. No 2018.gada 1.janvāra pašvaldību internātskolu uzturēšanas izdevumu finansēšana no valsts budžeta tiek pārtraukta.  Ja pašvaldība nolems nenodot valstij speciālās internātskolas un Izglītības iestāžu reģistrā reģistrētos attīstības un rehabilitācijas centrus, tad arī šo iestāžu izdevumi uzturēšanas izdevumus pēc 2020.gada 1.septembra būs jānodrošina no attiecīgās pašvaldības budžeta.  Likumprojekts paredz gadījumus, kad ar izglītības iestāžu vadītājiem un pedagogiem ir izbeidzamas darba tiesiskās attiecības. Atbrīvotajiem izglītības iestāžu vadītājiem un pedagogiem būs jāizmaksā ar atbrīvošanu saistītās kompensācijas, kā arī ir jārisina jautājums par finansējumu izglītības iestāžu vadītāju profesionālās darbības vērtēšanas ieviešanu. | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektus par grozījumiem:  - Ministru kabineta 20114.gada 17.jūnija noteikumos Nr.350 “Pedagogu profesionālās darbības novērtēšanas kārtība”, paredzot noteikt pedagogu profesionālās darbības novērtēšanas 3 pakāpes;  - Ministru kabineta 2016.gada 15.jūlija noteikumos Nr.476 “Kārtība, kādā valsts finansē pedagogu darba samaksu privātajās izglītības iestādēs”, paredzot, ka regulējums attiecībā uz arodizglītības un profesionālās vidējās izglītības programmās nodarbināto pedagogu darba samaksas finansēšanu stājas spēkā 2022. gada 31. decembrī;  - Ministru kabineta 2016.gada 5.jūlija noteikumos Nr.447 “Par valsts budžeta mērķdotācijas pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, grozot mērķdotācijas sadales noteikumus;  - Ministru kabineta 2016.gada 15.jūlija noteikumos Nr.477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”, precizējot norādi uz pilnvarojumu Ministru kabinetam izdot noteikumus. | |
| 2. | Atbildīgā institūcija | Izglītības un zinātnes ministrija | |
| 3. | Cita informācija | Nav | |
| **V. Tiesību akta projekta atbilstība Latvijas Republikas starptautiskajām saistībām** | | | |
| Likumprojekts šo jomu neskar | | | |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav | |
| 2. | Sabiedrības līdzdalība projekta izstrādē | Ar ministrijas 2015.gada 22.decembra rīkojumu Nr.574 „Par darba grupas izveidi Pedagogu profesionālās darbības kvalitātes novērtēšanas sistēmas pilnveidošanai” tika izveidota darba grupa, kuras sastāvā tika iekļauts plašs izglītības jomas speciālistu loks, tajā skaitā praktizējoši pedagogi, augstskolu, Latvijas Izglītības un zinātnes darbinieku arodbiedrības, asociācijas “Latvijas Izglītības vadītāju arodbiedrība”, vecāku pārstāvji.  Ar ministrijas 2016.gada 20.aprīļa rīkojumu Nr.149 “Par darba grupas izveidi izglītojamajiem ar speciālām vajadzībām sniedzamo pakalpojumu izmaksu modeļa izstrādei” tika izveidota darba grupas, kuras sastāv iekļauti pārstāvji no ministrijas, Labklājības ministrijas, Veselības ministrijas, Valsts bērnu tiesību aizsardzības inspekcijas, Latvijas Pašvaldību savienības, Rīgas pilsētas Izglītības pārvaldes Izglītības nodaļas, vairākām internātskolām. | |
| 3. | Sabiedrības līdzdalības rezultāti | Darba grupu sniegtie priekšlikumi izvērtēti un daļēji ņemti vērā, izstrādājot likumprojektu.  Darba grupa izglītojamajiem ar speciālām vajadzībām sniedzamo pakalpojumu izmaksu modeļa izstrādei savu darbību tai doto uzdevumu izpildes kontekstā turpina līdz 2018.gada oktobrim. | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Izglītības un zinātnes ministrija, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Likumprojekts paredz darba devējam pienākumu nekavējoties izbeigt darba tiesiskās attiecības:   * ar valsts, pašvaldības vai valsts augstskolas dibinātas izglītības iestādes vadītāju Darba likumā noteiktā kārtībā, ja tā profesionālā darbība novērtēta neapmierinoši; * ar izglītības iestādes vadītāju un pedagogu, ja tā nav lojāla Latvijas Republikai un tās Satversmei, vai arī izglītojamajam mācību procesā tiek veidota nepareiza attieksme pret sevi, citiem, darbu, dabu, kultūru, sabiedrību un valsti.   Tas nozīmē, ka darba devējam būs pastiprināts pienākums izvērtēt pedagogus un izglītības iestāžu vadītājus, lai nepieļautu personu prettiesisku rīcību un nodrošinātu izglītības procesa norisi atbilstoši valsts izglītības standarta prasībām, vienlaikus novēršot neracionālu valsts budžeta līdzekļu izlietojumu.  Likumprojekta izpilde notiks esošo cilvēkresursu ietvaros.  Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | | Nav |

Iesniedzējs:

Izglītības un zinātnes ministra vietā-

labklājības ministrs J.Reirs

Vizē:

Valsts sekretāre L.Lejiņa

27.09.2016.

4681

I.Īvāne 67047849

ineta.ivane@izm.gov.lv

A.Rudzīte 67047807

ance.rudzite@izm.gov.lv

Ē.Sīka 67047976

eriks.sika@izm.gov.lv